Document ID: 31995R0332

KOMISSION ASETUS (EY) N:o 332/95,
annettu 17 päivänä helmikuuta 1995,
sokerialalla 1 päivästä helmikuuta 1995 30 päivään kesäkuuta 1995 siirtymätoimenpiteenä sovellettavista ecuina vahvistetuista hinnoista ja määristä, joihin sovelletaan asetuksen (ETY) N:o 3813/92 13 artiklassa säädettyä korjaustekijää
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 12 artiklan ja 13 artiklan 1 kohdan,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (3), sellaisena kuin se on viimeksi muutettuna komission asetuksella (EY) N:o 283/95 (4),
sekä katsoo, että
asetuksen (ETY) N:o 3813/92 13 artiklan 2 kohdassa säädetään, että ecuina vahvistetut hinnat ja määrät, joiden vasta-arvoon kansallisena valuuttana sovelletaan 31 päivänä tammikuuta 1995 samassa asetuksessa vahvistettua korjaustekijää 1,207509, kerrotaan tällä tekijällä, siten että niiden taso kansallisessa valuutassa säilyy muuttumattomana kiinteisiin valuuttoihin liittyvän korjaustekijän poistamisen jälkeen,
tavanomaisten laskentasääntöjen järkiperäisyyttä on noudatettava mahdollisuuksien mukaan sokerialan hintojen ja määrien ehdottoman vakauden ylläpitämiseksi alan omarahoitusjärjestelmän vuoksi; tämän vuoksi tästä samasta syystä ja sen mahdollistamiseksi, että 1 päivästä helmikuuta 1995 kaikkialla yhteisössä sovelletaan yhdenmukaisesti kyseessä olevia hintoja ja määriä, ne olisi siirtymätoimenpiteenä vahvistettava selkeästi mainitun korjaustekijän soveltamisen jälkeen ja julkaistava markkinointivuoden 1994/1995 jäljellä olevan jakson osalta, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Sokerialalla markkinointivuodeksi 1994/1995 ecuina vahvistetut hinnat ja tietyt määrät, joihin on sovellettu asetuksen (ETY) N:o 3813/92 13 artiklan 2 kohdassa tarkoitettua korjaustekijää, on esitetty liitteessä jaksolle 1 päivästä helmikuuta 1995 30 päivään kesäkuuta 1995.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä helmikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä helmikuuta 1995.

Labels: 3
15
17
6